154. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. Β2/30114/1478 της 14/22 Σεπτ. 1987 (ΦΕΚ Β΄ 519) Στοιχεία εκμετάλλευσης φορτηγών αυτοκινήτων δημόσιας χρήσης που είναι ενταγμένα σε μεταφορικές επιχειρήσεις του Ν.Δ. 1060/71 ή του Νόμ 383/76. Έχοντας υπόψη: Τη διάταξη της παρ. 5 του άρθρ. 4 του Νόμ. 383/76 «περί διενεργείας εμπορευματικών μεταφορών δια φορτηγών αυτοκινήτων δημοσίας χρήσεως και άλλων τινών διατάξεων», αποφασίζουμε: 1.Καθορίζουμε παρακάτω τα στοιχεία εκμετάλλευσης που υποχρεούνται να υποβάλλουν κάθε χρόνο οι παντός είδους μεταφορικές επιχειρήσεις του Ν.Δ. 1060/71 ή του Νόμ. 383/76, που διενεργούν οδικές εμπορευματικές μεταφορές με φορτηγά αυτοκίνητα δημόσιας χρήσης εθνικών και διεθνών μεταφορών: α)Αριθμό κυκλοφορίας οχημάτων β)Είδος οχημάτων γ)Μικτό βάρος οχημάτων δ)Ωφέλιμο φορτίο οχημάτων ε)Διανυθέντα συνολικά χιλιόμετρα με έμφορτο όχημα στ)Διανυθέντα συνολικά χιλιόμετρα με άφορτο όχημα ζ)Μεταφερθέντες συνολικά τόνοι εμπορευμάτων. (Αντί για τη σελ. 242,8919(γ) Σελ. 242,8919(δ) Τεύχος 1158-Σελ. 5 Φορτηγά αυτοκίνητα 21.Ε.δ.151-154 2.Τα στοιχεία διανυθέντων χιλιομέτρων και μεταφερθέντων τόνων εμπορευμάτων θα λαμβάνονται από τις εκδοθείσες φορτωτικές. 3.Όλα τα παραπάνω στοιχεία θα δίδονται με συμπλήρωση πίνακα όπως το συνημμένο υπόδειγμα, σε δύο αντίτυπα, από τα οποία, το ένα θα αποστέλλεται στο Υπουργείο Μεταφορών και Επικοινωνιών, Γεν. Γραμματεία Μεταφορών, Δ/νση Μεταφορών, Υπ. Μον. Εθνικών Εμπορευματικών Μεταφορών, η Υπ. Μονάδα Διεθνών Μεταφορών, ανάλογα και το άλλο να φυλάγεται από τη μεταφορική επιχείρηση. 4.Οι παραπάνω πίνακες θα υποβάλλονται μέσα στο πρώτο δίμηνο κάθε χρόνου. 5.Η μη δήλωση των πραγματικών στοιχείων εκμετάλλευσης και η μη υποβολή τους, μέσα στην παραπάνω προθεσμία, τιμωρείται με τις προβλεπόμενες από το άρθρ. 14 του Νόμ. 383/76 αυστηρές κυρώσεις. 6.Η απόφαση αυτή ισχύει από την ημερομηνία δημοσίευσής της στην Εφημερίδα της Κυβερνήσεως, οπότε παύει η ισχύς της Ε/φ 1/5438/484/26.2.77 απόφασης. (Ακολουθεί Σχεδιάγραμμα) 